काल और देश आयुर्वेदीय खाद्य संस्कृति में दो बहुत महत्त्वपूर्ण कारक हैं। काल हमारी उम्र, दिन के समय और वर्ष के समय के अनुसार होता है। देश भौगोलिक स्थिति और पर्यावरण के अनुसार होता है। आयुर्वेदीय जीवन-शैली के लिए हमें देश और काल के अनुरूप जीना चाहिए। उदाहरण के लिए, अगर आप पृथ्वी के उष्ण कटिबंधीय क्षेत्रों में रहते हैं तो आपका भोजन अलग होगा, जबकि ठंडे देशों में आपको पोषण बदलना होगा। गरम जलवायु में, आपको अधिक नमक की जरूरत होगी और अगर आप ठंडे इलाकों में जाने पर भी ज्यादा नमक और मसालेदार भोजन करेंगे तो आपके अंदर पानी जमा होने लगेगा और आपका वजन बढ़ जाएगा। ठंडे देशों में आपको गरम देशों की तुलना में कुछ अधिक वसायुक्त भोजन और प्रोटीन की जरूरत होती है। अगर आप गरम देशों में भी यही आहार लेते हैं, तो गरमी के कारण आपका वजन बढ़ जाएगा, क्योंकि शरीर की ऊष्म-गतिक प्रणाली अलग तरह से काम करती है।